
U   I M E   R E P U B L I K E   H R V A T S K E
				
R J E Š E N J E
				
	Trgovački sud u Rijeci,  po  sucu pojedincu Danieli Korlević, odlučujući o prijedlogu predlagatelja Financijske agencije, Regionalni centar Rijeka, Podružnica Rijeka, F. Kurelca 8, Rijeka, za otvaranje stečajnog postupka nad dužnikom trgovačkim društvom TVORNICA ZABAVE d.o.o. za turizam i ugostiteljstvo ZADAR, Stomorica 7,  OIB 44175168556, dana 18. studenog 2016. godine

r i j e š i o   j e

I. Trgovački sud u Rijeci oglašava se mjesno nenadležnim za postupanje u ovoj pravnoj stvari.

II. Po pravomoćnosti ovog rješenja predmet će se ustupiti mjesno i stvarno nadležnom Trgovačkom sudu u Zadru.

Obrazloženje

	Predlagatelj je 28. listopada 2016. godine podnio sudu prijedlog za otvaranje stečajnog postupka nad dužnikom TVORNICA ZABAVE d.o.o. za turizam i ugostiteljstvo ZADAR, Stomorica 7,  (dalje: dužnik). 
	Prema odredbi čl. 8. Stečajnog zakona (NN 71/15, dalje: SZ-a) u predstečajnom i stečajnom postupku isključivo je stvarno i mjesno nadležan trgovački sud na čijem se području nalazi sjedište dužnika.  
	Uvidom u sudski registar trgovačkih društava utvrđeno je da je sjedište dužnika u Zadru, na adresi Stomorica 7. 
	Prema odredbi čl. 7. Zakona o područjima i sjedištima sudova (N.N. 128/14) Trgovački sud u Zadru nadležan je za područje Šibensko-kninske i Zadarske županije.
	Slijedom navedenog, na temelju citiranih odredbi i čl. 21. st.1. Zakona o parničnom postupku (NN 34/91, 53/91, 91/92, 112/99, 117/03, 84/08, 123/08, 57/11, 148/11, 25/13 i 89/14) odlučeno je kao u točki I. i II. izreke rješenja. 
 
U Rijeci, 18. studenog 2016. godine

	   						   	Sudac
  							           Daniela Korlević

UPUTA O PRAVNOM LIJEKU:
	Protiv ovog rješenja nezadovoljna stranka ima pravo žalbe u roku od 8 (osam) dana od dana primitka istog. Žalba se podnosi ovom sudu u tri istovjetna primjerka, a o žalbi odlučuje Visoki trgovački sud Republike Hrvatske u Zagrebu.




DNA:
· Predlagatelju 
· e-oglasna ploča
· Po pravomoćnosti TS u Zadru uz dopis 

U Rijeci, 18.11.2016.g.

Sudac
Daniela Korlević 

